Til klubbene i Kristiansand

 Kristiansand 19. november 2017.

**Idrettens storbyprosjekt – inkludering i idrettslag**.

Storbyprosjektet i Kristiansand/inkludering i idrettslag er finansiert av Kristiansand kommune og KUD/Norges idrettsforbund.

En del av midlene er også i år avsatt til målgruppen:

**Barn og ungdom(6-19 år) fra familier med lav betalingsevne.**

Vi vet ut i fra henvendelser fra en del klubber at det i lengre tid har vært et problem at enkelte familier ikke betaler kontingent, treningsavgift etc for sine barn. Noen ganger skyldes dette dårlige purrerutiner i klubbene, men i mange tilfeller er det dårlig familieøkonomi som gjør at betalingen uteblir.

**Dette kan det nå søkes midler til gjennom Storbyprosjektet!**

Hvordan skal en slik søknad se ut?

- Klubbens navn

- Beskrivelse av klubbens målgruppe(r) og nedslagsfelt.

- Beskrivelse av hvordan problemet med ”familier med dårlig betalingsevne” gjør seg utslag i klubben. Her vil vi

 gjerne ha en kort redegjørelse for at klubben gjør sitt for å få inn pengene – **dette er ikke ment som en støtteordning for klubber med dårlige rutiner på oppfølging av dårlige betalere**.

- Hvor stort økonomisk omfang dreier dette seg om? Søknaden må **dokumenteres gjennom**

 **regnskapsrapport/styreferat el**.l.som understøtter søknaden.

- Søknadsbeløp

- Klubbens kontonummer.

- Klubbens kontaktperson med telefonnummer.

**Søknaden sendes pr mail** : geir.thorstensen@idrettsforbundet.no

**Kjapp søknadsfrist – må være i hende innen 2.desember** – men, så skal også pengene være på konto før jul for de lagene som får søknaden innvilget!!

Dette brevet går også pr mail til de mailkontakter som vi tidligere har fått oppgitt, og informasjonen legges også ut på vår nettside [www.idrettsradet.no](http://www.idrettsradet.no)

Med hilsen

Idrettsrådet i Kristiansand

Geir Thorstensen

Daglig leder